2015. augusztus 13.

Tiszakécske város önkormányzata

Sajtóközlemény

**Befejeződtek Tiszakécske Város Önkormányzatának napelemes projektjének kivitelezési munkálatai.**

**Tiszakécske Város Önkormányzata 22.059.900 Ft vissza nem térítendő támogatásban részesült az Új Széchenyi Terv Környezet és Energia Operatív Program támogatási rendszerén keresztül. Az erről szóló Támogatói Okirat 2015. május 5-én lépett hatályba. A projekt megvalósításához szükséges forrást 100%-ban az Európai Regionális Fejlesztési alap és a Magyar Kormány költségvetése társfinanszírozásban biztosította.**

A „Napelemek telepítése a Tiszakécskei Járási Hivatal, valamint a Városgondnokság épületére a villamosenergia termelés érdekében” című projekt a KEOP-2014-4.10.0/N Fotovoltaikus *rendszerek kialakítása* tárgyú pályázati felhívás keretében valósult meg. A kivitelezés során egy hálózatra kapcsolódó napelemes rendszer került kiépítésre, mely majdnem teljes egészében biztosítja az Intézmények villamosenergia ellátását. A kivitelezés során telepítésre került 148 darab *Amerisolar* típusú napelemtábla, illetve 3 darab *Fronius Symo* típusú inverter. A napelemes rendszer teljesítménye 37 kW.

A kivitelezési munkálatok 2015. július 15-én fejeződtek be, a műszaki átadás- és az engedélyezési eljárás folyamatban van. A pénzügyi elszámolás várhatóan augusztus hó folyamán valósul meg.

Elérhetőség:

Tiszakécske Város Önkormányzata

Cím: 6060 Tiszakécske, Kőrösi u. 2.

Telefon: +36 (76) 441-355

E-mail: hat\_oszt@tiszakecske.hu

Honlap: [www.tiszakecske.hu](http://www.tiszakecske.hu)